Diari Oficial de la Generalitat Valenciana


Sumari del DOGV 8286, del 03-05-2018 (2018/3717)

RESOLUCIÓ de 3 d'abril de 2018, del director general de Centres i Personal Docent, per la qual s'accepta el desistiment de la sol·licitud d'autorització provisional per al curs 2018-2019 efectuada per l'Ajuntament de Llaurí, d'acord amb l'Ordre 8/2001, de 23 de febrer, de la Conselleria d'Educació, per la qual s'estableix el procediment d'autorització provisional previst en la disposició addicional segona, punt 2, del Decret 2/2009, de 9 de gener, del Consell, pel qual s'estableixen els requisits mínims que han de complir els centres que impartisquen el primer cicle de l'Educació Infantil a la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8286

Data del DOGV
:   03-05-2018

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2018/3717


Data del document
:   03-04-2018

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 3 d'abril de 2018, del director general de Centres i Personal Docent, per la qual s'accepta el desistiment de la sol·licitud d'autorització provisional per al curs 2018-2019 efectuada per l'Ajuntament de Llaurí, d'acord amb l'Ordre 8/2001, de 23 de febrer, de la Conselleria d'Educació, per la qual s'estableix el procediment d'autorització provisional previst en la disposició addicional segona, punt 2, del Decret 2/2009, de 9 de gener, del Consell, pel qual s'estableixen els requisits mínims que han de complir els centres que impartisquen el primer cicle de l'Educació Infantil a la Comunitat Valenciana. [2018/3717]  
  
  
Examinat el procediment de l'expedient 079/2018, iniciat a instància del representant de la titularitat de l'escola infantil de primer cicle de titularitat municipal, número de codi 17980376, pel qual se sol·licita l'autorització provisional per al curs 2018-2019, d'acord amb l'Ordre 8/2001, de 23 de febrer, de la Conselleria d'Educació.  
Vist que l'interessat ha presentat en aquesta conselleria, el dia 29 de març de 2018, un escrit pel qual desisteix de la mencionada sol·licitud que va presentar el 6 de febrer de 2018.  
  
Antecedents de fet  
Primer  
L'escola infantil va ser autoritzada per conveni entre la Generalitat (Conselleria d'Educació) i l'Ajuntament de Llaurí per a la creació d'una escola infantil de primer cicle, de titularitat municipal, en l'esmentada localitat, de manera que va quedar configurada amb un total de 2 unitats d'Educació Infantil de primer cicle amb 23 llocs escolars.  
  
  
Segon  
Es va modificar l'autorització de l'escola per Resolució de 31 de maig de 2011, de la Conselleria d'Educació, per canvi d'una de les unitats autoritzades i va quedar autoritzada definitivament a partir del curs escolar 2011-2012 amb una unitat per a xiquets de 0 a 2 anys amb 8 llocs escolars i una unitat d'1 a 3 anys amb 15 llocs escolars.  
  
Tercer  
L'escola infantil va obtindre autorització provisional per al curs 2018-2019 per Resolució de la Direcció General de Centres i Personal Docent de data 26 de març de 2018, i ha quedat configurada per a l'esmentat curs escolar amb una unitat per a xiquets d'1 a 2 anys amb 13 llocs escolars i una unitat de 2 a 3 anys amb 18 llocs escolars.  
  
Fonaments de dret  
Ordre 8/2001, de 23 de febrer, de la Conselleria d'Educació, per la qual s'estableix el procediment d'autorització provisional previst en la disposició addicional segona, punt 2, del Decret 2/2009, de 9 de gener, pel qual s'estableixen els requisits mínims que han de complir els centres que impartisquen el primer cicle d'Educació Infantil a la Comunitat Valenciana.  
Vist que, de conformitat amb l'article 94 de la Llei 39/2015, d'1 d'octubre, del procediment administratiu comú de les administracions públiques, tot interessat pot desistir de la seua sol·licitud per qualsevol mitjà que permeta la seua constància, i l'Administració acceptarà per complet el desistiment, i declararà conclús el procediment.  
Vist que en el present expedient no s'han personat tercers interessats que puguen instar la continuació del procediment, ni la qüestió suscitada en l'expedient comporta interés general o és convenient substanciar-la per a la seua definició i esclariment.  
D'acord amb tot l'anterior i en exercici de les atribucions conferides per l'article 10 del Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, resolc:  
  
Primer  
Acceptar el desistiment de la sol·licitud presentada per l'Ajuntament de Llaurí el dia 6 de febrer de 2018.  
  
Segon  
El centre quedarà configurat a partir del curs 2018-2019 amb l'autorització definitiva obtinguda per Resolució de 31 de maig de 2011, de la Conselleria d'Educació, per canvi d'ús de les unitats autoritzades, en què s'autoritza una unitat per a xiquets de 0-2 anys amb 8 llocs escolars i una unitat d'1 a 3 anys amb 15 llocs escolars.  
  
Tercer  
La present resolució s'inscriurà en el Registre de Centres Docents de la Comunitat Valenciana.  
  
Quart  
La present resolució tindrà efectes des de la data en què es dicta, no obstant això, els seus efectes acadèmics es considera que fan referència al curs escolar 2018-2019.  
  
Cinqué  
Donar trasllat d'aquesta resolució a l'interessat perquè en prenga coneixement i als efectes oportuns.  
Contra el present acte, que no posa fi a la via administrativa, es podrà interposar un recurs d'alçada davant del secretari autonòmic d'Educació i Investigació d'aquesta Conselleria d'Educació, Investigació, Cultura i Esport en el termini d'un mes a partir de l'endemà de la notificació, de conformitat amb els articles 112, 121 i 122 de la Llei 39/2015, d'1 d'octubre, del procediment administratiu comú de les administracions públiques.  
Per als interessats que no siguen objecte de notificació, els terminis començaran a comptar des de l'endemà de la seua publicació en el Diari Oficial de la Generalitat Valenciana.  
  
València, 3 d'abril de 2018.- El director general de Centres i Personal Docent: José Joaquín Carrión Candel.